cyanic-selkie/wikianc huggingface dataset:
লখনউ মেট্রোর স্টেশনগুলির তালিকা
কলকাতা মেট্রো, দিল্লি মেট্রো, নাম্মা মেট্রো, গুড়গাঁও মেট্রো, মুম্বাই মেট্রো, জয়পুর মেট্রো, চেন্নাই মেট্রো এবং কোচি মেট্রোর পরে লখনউ মেট্রো ভারতের নবম মেট্রো রেল ব্যবস্থা।
এটি লখনউ মেট্রো রেল কর্পোরেশন লিমিটেড (এলএমআরসি) দ্বারা নির্মিত এবং পরিচালিত হয়। এটির প্রথম এবং বর্তমানে পরিচালিত বিভাগটি ৫ সেপ্টেম্বর ২০১৭ খ্রিস্টাব্দে উদ্বোধন করা হয় এবং ৬ সেপ্টেম্বর ২০১৭ খ্রিস্টাব্দে লখনউ মেট্রোর রেড লাইন জনসাধারণের জন্য উন্মুক্ত করা হয়। সেপ্টেম্বর ২০১৭ খ্রিস্টাব্দের হিসাবে, লখনউ মেট্রো মোট দৈর্ঘ্যের যাত্রাপথের সঙ্গে ৮ টি মেট্রো স্টেশন দ্বারা পরিচালিত হয়।
মেট্রো স্টেশনগুলি
এই তালিকাটি বাছাইযোগ্য হয়। প্রতি বছর লক্ষ লক্ষ যাত্রী পরিসংখ্যান, সাজানোর তথ্য এবং সাজানোর ক্রম পরিবর্তন করতে কলাম হেডারের আইকনে ক্লিক করুন।
মধ্যযুগীয় ইসলামী বিশ্বের বিজ্ঞানীদের তালিকা
এটি একটি মুসলিম বিজ্ঞানীদের তালিকা যারা ইসলামি স্বর্ণযুগে বিজ্ঞান ও সভ্যতায় উল্লেখযোগ্য অবদান রেখেছেন (অর্থাৎ ৮ম শতাব্দী থেকে চতুর্দশ শতাব্দী পর্যন্ত)।
সিউল রাজধানী অঞ্চল
সিউল রাজধানী অঞ্চল (এসসিএ) বা গেয়ঙ্গি অঞ্চল  উত্তর-পশ্চিম দক্ষিণ কোরিয়াতে অবস্থিত সিওল, ইনছন এবং গাইংগি-ডের এলাকা নিয়ে গঠিত একটি মহানগর এলাকা। এর জনসংখ্যার ২৫ মিলিয়ন (২০১৭ সালের হিসাবে) এবং জনসংখ্যার হিসাবে এটি বিশ্বের পঞ্চম বৃহত্তম মহানগর এলাকা। এই মহানগর এলাকাটি প্রায় ১১,৭০৪ বর্গ কিমি (৪,৫১৯ বর্গ মাইল) এলাকা জুড়ে গড়ে উঠেছে। এটি দক্ষিণ কোরিয়ার সাংস্কৃতিক, বাণিজ্যিক, আর্থিক, শিল্প এবং আবাসিক কেন্দ্র গঠন করে। প্রায় ১০ মিলিয়ন জনসংখ্যার সাথে সিউল মহানগর অঞ্চলটির সবচেয়ে বড় শহর। এছাড়া ইনছন শহরের সংখ্যা ৩ মিলিয়ন।
ভূগোল এবং জলবায়ু
রাজধানী অঞ্চল হান নদী উপত্যকার একটি সমভূমিতে অবস্থিত। এটি কোরীয় উপদ্বীপের বেশিরভাগ উর্বর ভূমি রয়েছে, যদিও এটির তুলনামূলক কমটি এখন কৃষি জন্য ব্যবহৃত হয়। জিম্পো প্লেইন, দেশের এক বৃহৎ সমৃদ্ধ ভূমি এক, গিমো এবং বুচিয়েন শহরগুলোর বেশিরভাগ এলাকা জুড়ে।
ইতিহাস
রাজধানী এলাকাটি প্রায় ২,০০০ বছর ধরে কোরিয়ার রাজধানী হিসাবে কাজ করছে। এর কেন্দ্রীয় অবস্থান এবং তুলনামূলকভাবে মৃদু ভূদৃশ্য দেশটির বিভিন্ন বিষয়ে একটি কেন্দ্রীয় ভূমিকা রেখেছে। এই অঞ্চলে নির্মিত প্রথম রাজধানী হল কোরিয়ার তিন সাম্রাজ্যের বেকজে। দেশের প্রথম রাজধানী খ্রিস্টপূর্বে নির্মিত হয়েছিল এবং তার নাম ওয়্যারিয়সিয়ানং। ধারণা করা হয় যে এটি সিউল এবং গওয়ানজু শহরের আধুনিক সীমানা কাছাকাছি নির্মিত হয়েছে। যাহোক, বেকজে রাজধানীর মর্যাদা ধরে রাখতে সক্ষম হননি এবং ৫ম শতাব্দীতে গোগুরিয়েতে হান নদী উপত্যকায় নতুন রাজধানী নির্মিত হয়। এরপর ৬ষ্ঠ শতাব্দীতে এলাকাটি সিলার সাম্রাজ্যের হাতে চলে যায়। এ সময় এই অঞ্চলটি সিলার সাথে চীনের সম্পর্ক স্থাপনের ক্ষেত্রে এটি গুরুত্বপূর্ণ ভূমিকা পালন করে।
জনসংখ্যার উপাত্ত
দেশের প্রায় ১২% এলাকা জুড়ে গড়ে ওঠা সিউল রাজধানী অঞ্চলে দেশের জনসংখ্যার ৪৮.২%-এরও বেশি জনগণের বসবাস এবং এটি বিশ্বের পঞ্চম বৃহত্তম নগর এলাকা। ২০ শতকের মাঝামাঝি থেকে এই শতাংশটি ক্রমশ বৃদ্ধি পেয়েছে এবং এই প্রবণতা অব্যাহত থাকবে বলে আশা করা হচ্ছে। বর্তমানে দেশের মধ্যে এক অঞ্চলের থেকে অন্য অঞ্চলে স্থানান্তরিত জনগণের অর্ধেকেরও বেশি রাজধানীতে স্থানান্তরিত হচ্ছে।
পরিবহণ ব্যবস্থা
সিউল রাজধানী অঞ্চলটি সড়ক পথ ও রেলপথ দ্বারা দেশের বিভিন্ন অংশের সঙ্গে যুক্ত রয়েছে। এই অঞ্চলের প্রধান বিমানবন্দর হল ইনছন আন্তর্জাতিক বিমানবন্দর। এই আঞ্চলের অপর একটি বিমানবন্দরের নাম হল গিমপো বিমানবন্দর। সিউল সাবওয়ে এই অঞ্চলে দ্রুতগতির রেল পরিষেবা প্রদান করে।
ইনছন শহরের ফেরী ঘাঁট থেকে অভ্যন্তরীণ ও অন্তর্জাতিক দুই ধরনেরই ফেরী চলাচল করে। এখানে একটি কন্টেইনার বন্দর রয়েছে। এই বন্দর থেকে কনটেইনার বদ্ধ পণ্য বিভিন্ন দেশে রপ্তানি করা হয়। সবচেয়ে বেশি পণ্য চীনে রপ্তানি করা হয়।
সিউল চক্র-এক্সপ্রেসওয়ে সিউল রাজধানী অঞ্চলের চারিপাশে নির্মান করা হয়েছে বৃত্তাকারে। এই এক্সপ্রেসওয়েটি সিউল শহরের উপশহরগুলোকে যুক্ত করেছে।
ফাইরুজ মালিহা
ফাইরুজ মালিহা একজন বাংলাদেশী গায়িকা। ২০১৩ সালে তিনি মেরিডিয়ান চ্যানেল আই ক্ষুদে গানরাজের চ্যাম্পিয়ন হন।
ব্যক্তিগত ও শিক্ষা জীবন
মালিহা জন্মগ্রহণ করেন খুলনায়। ২০১৪ সালের প্রাথমিক শিক্ষা সমাপনী পরিক্ষায় টেলেন্টপুলে বৃত্তি পায় এবং ২০২০ সালে খুলনার সরকারি করোনেশন বালিকা উচ্চ বিদ্যালয় থেকে জিপিএ ৫ পেয়ে এস. এস. সি. পাশ করেন। তার ছোট বোন লাবিবা গানের রাজা ২০১৯ এর বিজয়ী।
কর্মজীবন
মালিহা তিন বছর বয়স থেকে গান শেখা শুরু করে, সে ছোটবেলায় নাচ ও শিখেছে এবং গান ও নাচের উপর অনেক জাতীয় পুরস্কার ও পায় মালিহা। সে ২০১৫ তে তার প্রথম এলবাম প্রকাশ করে করে যা ছিল লোক সংগীতের উপর ভিত্তি করে।
জেনডেয়া
জেনডেয়া মারি স্টোর্মার কোলম্যান (জন্ম সেপ্টেম্বর ১, ১৯৯৬), যাকে সবাই একনামে জেনডেয়া  বলে চিনেন, একজন মার্কিন অভিনেত্রী, গায়িকা এবং নৃত্য শিল্পী। ২০১০ সাল থেকে ২০১৩ সাল পর্যন্ত তিনি ডিজনি চ্যানেল এর হাস্যরসাত্মক ধারাবাহিক শেইক ইট আপে রকি ব্লু চরিত্রে অভিনয় করেছেন। তাকে তিনটি বৈশিষ্ট্যমণ্ডিত চলচ্চিত্রে অভিনয় করতে দেখা যায়, এবং একটি টেলিভিশন চলচ্চিত্র ফ্রেনেমাইসএ হ্যালি ব্রান্ডন হিসেবে মূল ভূমিকায় অভিনয় করেন। তাকে পূর্ণাঙ্গভাবে তার কন্ঠ দিতে দেখা যায়পিক্রি হলোও গেমস নামে একটি সংক্ষিপ্ত চলচ্চিত্রে। তাকে বেড লাক চার্লি নাটকে রকি ব্লু চরিত্রে দেখা যায় এবং "গুড লাক চার্লি" এবং "শেইক ইট আপ" এল  সমম্বিত শিরোনামে চার্লি শেইকস ইট আপের পর্বেও একই নামে অভিনয় করতে দেখা যায়। তাকে তার নিজ চরিত্রে প্রান্ক স্টারস্এর "ওয়াক দ্য প্রান্ক" পর্বে দেখা যায়, এবং এ.এন.টি ফার্ম নামক হাস্যরস অনুষ্ঠানের "ক্রয়েটিভ কন্সাল্টএএনটি" পর্বে সিকোওয়া জোনেস চরিত্রে দেখা যায়, এবং সর্বশেষ  স্পাইডার-ম্যান: হোমকামিং চলচ্চিত্রে মিশেলি "এমজে" চরিত্রে অভিনয় করতে তাকে দেখা গিয়েছিল। জেনডেয়া ২০১২ সালের ৮ই আগস্ট হলিউড রেকর্ডের সাথে একটি চুক্তিতে আবদ্ধ হন, এবং ২০১২ সালের ১২ই আগস্ট থেকে তার প্রথম আত্মপ্রকাশকারি অ্যালবামের জন্য গান রেকর্ড করা শুরু করেন। তিনি একটি একক প্রকাশ করেন যার নাম "সোয়েগ ইট আউট", এর পর "ওয়াচ মি"নামে আরেকটি একক প্রকাশ করেন যেখানে তার সাথে কন্ঠ দেন বেলা থ্রোন, যে একটি অ্যালবাম ব্রেক ইট ডাউন এ স্থান পায়। ২০১২ সালের ২০শে মার্চে জেনডেয়া "সামথিং ট্যু ড্যান্স ফর" গানটি সেইক ইট আপ: লিভ ট্যু ড্যান্স সাউন্ডট্রাকের জন্য প্রচারমূলক একক হিসেবে প্রকাশ করেন।
প্রারম্ভের জীবন
জেনডেয়া মারে স্টোয়েরর্মার চোলেমান এর জন্ম হয় ১৯৯৬ সালের ১লা সেপ্টেম্বর, মার্কিন যুক্তরাষ্ট্রের, ক্যালিফোর্নিয়া রাজ্যের অকল্যান্ড শহরে, এবং তিনি তার মাতা-পিতা ক্লারি মারে(স্টোয়েরর্মার) এবং কাযেম্বি আজামু (জন্ম স্যামুয়েল ডেভিড চোলেমান) এর একমাত্র সন্তান, কিন্তু তার আরো ৫ জন সহোদর আছে কিন্তু সেটি তার বাবার দ্বিতীয় সংসারের। তার বাবা একজন আফ্রিকান-অামেরিকান, সাথে আদি আরকানাসাস হিসেবে, যা স্থানীয় আমেরিকান উপজাতি হিসেবে পরিচিত, তার মা শ্বেতাঙ্গ এবং তিনি জার্মান এবং স্কটিশ বংশধর। জেনডেয়া নিদিষ্ট করেন যে, তার নামের অর্থ হল "ধন্যবাদ জানানো" যেটি সোনা ভাষা থেকে এসেছে, বান্টু ভাষা জিম্বাবুয়ের সোনা জাতির সাথে সহজাত মিল রয়েছে। জেনডেয়া ক্যালিফোর্নিয়ার কাছে অরিন্ডাতেক্যালিফোর্নিয়া সেকসপিয়ার থিয়েটারে অভিনয় আংশিক শিল্পী হিসেবে অভিনয় করে বড় হন, সেখানে তার মা থিয়েটারের হাউজ ম্যানাজার হিসেবে চাকুরি করতেন তা ছাড়াও থিয়েটারের ছাত্র-ছাত্রীদের প্রশিক্ষণ কনসার্টারি প্রোগ্রামেও কাজ করতেন। তাকে অনেক মঞ্চ প্রযোজনায় দেখা গিয়েছিল যখন তিনি অকল্যান্ড স্কুল ফর দ্য আর্টসে পড়তেন, তাকে বার্কলিস প্লেহাউসের ওয়ান্স অন দিস আইল্যান্ড নামক মঞ্চ-নাটকে লিটল টি মওনি ভূমিকায় অভিনয় করতে দেখা যায়, এবং পালো আল্টোস থিয়েটারওয়ার্কসে ক্যারলিন, অর চেন্জ নামক মঞ্চায়নে  পুরুষ চরিত্রের আবির্ভূত ভূমিকায় জো নামে অভিনয় করেন। তিনি আমেরিকান কন্সারভেটোরি থিয়েটারে ক্লারকিস সংগীত শিক্ষালয় অনুক্রমে পড়েছিলেন। তার অন্য সুনাম-মণ্ডিত মঞ্চায়নের মধ্যে  উইলিয়াম শেকসপিয়রের রিচার্ড III, টুয়েল্ফত নাইট, এবং এজ ইউ লাইক ইট অন্যতম।
পারিবারিক জীবন
জেনডেয়া ফিউচর সক অকল্যান্ড নামে একটি নাচের দলের সাথে তিন বছর সময় অতিবাহিত করেছেন। এই দলটি হিপ হপ এবং হুলা নাচ করত, তখন তার বয়স ছিল ৮ বছর। তার কৌতূহল গুলোর মধ্যে ছিল নাচা, গান গাওয়া এবং কাপড়ের নকশা করা। জেনডেয়ার শৈশবকাল থেকে মিডনাইট নামে একটি পোষা কুকুর ছিল, মিডনাইট ২০১৫ সালে মারা যায়। পরে ওই বছরের শেষ ভাগে তিনি একটি নতুন কুকুর পুষতে শুরু করেন, তিনি সেটির নাম দেন মুন লাইট, সেটি তার সাবেক ছেলে বন্ধু তাকে উপহার হিসেবে দিয়েছিল। এ ছাড়াও তিনি একজন নিরামিষভোজী। জেনডেয়া বর্তমানে ক্যালিফোর্নিয়া রাজ্যের লস এঞ্জেলেস শহরে বসবাস করছেন, এবং সেখানে তিনি একটি বাড়ির মালিক, যার দাম বর্তমানে ১.৪ মিলিয়ন মার্কিন ডলার।
রিয়াল বেতিস
রিয়াল বেতিস বালোম্পিয়ে (সাধারণত রিয়াল বেতিস অথবা শুধুমাত্র বেতিস নামে পরিচিত) হচ্ছে সেভিল ভিত্তিক একটি স্পেনীয় পেশাদার ফুটবল ক্লাব। এই ক্লাবটি বর্তমানে স্পেনের শীর্ষ স্তরের ফুটবল লীগ লা লিগায় খেলে। এই ক্লাবটি ১৯০৭ সালের ১২ই সেপ্টেম্বর তারিখে প্রতিষ্ঠিত হয়েছে। রিয়াল বেতিস তাদের সকল হোম ম্যাচ সেভিলের এস্তাদিও বেনিতো বিয়ামারিনে খেলে থাকে; যার ধারণক্ষমতা হচ্ছে ৬০,৭২০। বর্তমানে এই ক্লাবের ম্যানেজারের দায়িত্ব পালন করছেন রুবি এবং সভাপতির দায়িত্ব পালন করছেন আনহেল আরো। স্পেনীয় মধ্যমাঠের খেলোয়াড় হোয়াকিন এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, রিয়াল বেতিস এপর্যন্ত ১২টি শিরোপা জয়লাভ করেছে; যার মধ্যে ১টি লা লিগা শিরোপা, ২টি কোপা দেল রে শিরোপা, ৭টি সেহুন্দা ডিভিশন শিরোপা, ১টি তেরসেরা ডিভিশন শিরোপা এবং ১টি কোপা দে আন্দালুসিয়া শিরোপা রয়েছে।
জামিলা গিলানি
জামিলা গিলানি বা জামিলা গালানি একজন পাকিস্তানি রাজনীতিবিদ যিনি পাকিস্তানের জাতীয় পরিষদের সদস্য হিসাবে দায়িত্ব পালন করেছিলেন।
জীবনের প্রথমার্ধ
তিনি ১৯৬০ সালের ৫ জানুয়ারি জন্মগ্রহণ করেছিলেন।
রাজনৈতিক পেশা
২০০৮ সালের পাকিস্তানের সাধারণ নির্বাচনে খাইবার পাখতুনখোয়া থেকে মহিলাদের জন্য সংরক্ষিত একটি আসনে আওয়ামী জাতীয় পার্টির প্রার্থী হিসাবে তিনি পাকিস্তানের জাতীয় পরিষদে নির্বাচিত হয়েছিলেন ।
জন কিউস্যাক
জন পল কিউস্যাক (John Paul Cusack; জন্ম: ২৮ জুন ১৯৬৬) হচ্ছেন একজন মার্কিন চলচ্চিত্র অভিনেতা, প্রযোজক এবং চিত্রনাট্যকার। তিনি সে এনিথিং... চলচ্চিত্রের জন্য ১৯৯০ সালে মোস্ট প্রমিজিং অ্যাক্টর পুরস্কার জয় করেছিলেন। এছাড়া ১৯৯৮ সালে তিনি কন এয়ার-এ অভিনয়ের জন্য সেরা পার্শ্ব অভিনেতা হিসেবে ব্লকবাস্টার এন্টারটেইনমেন্ট পুরস্কার, এবং কমিটমেন্ট টু শিকাগো পুরস্কার লাভ করেছেন। কিউস্যাকের অভিনীত অন্যান্য উল্লেখযোগ্য চলচ্চিত্রসমূহ হল বেটার অফ ডেড (১৯৮৫), গ্রস পয়েন্ট ব্ল্যাংক (১৯৯৭), বিয়িং জন মালকভিচ (১৯৯৯), হাই ফিডেলিটি (২০০০), ফোরটিন হান্ড্রেড এইট (২০০৭), টুয়েন্টি টুয়েলভ (২০০৯), দ্য রেভেন (২০১২)।
প্রাথমিক জীবন
কিউস্যাকের জন্ম ইলিনয়ের এক আইরিশ মার্কিন ক্যাথলিক পরিবারে। তার বাবা ডিক কুস্যাক (১৯২৫-২০০৩), এবং বোন অ্যান, জোয়ান, সুসি, এবং ভাই বিল নিজেরাও অভিনয়শিল্পী। অভিনয়ের পাশাপাশি তার বাবা তথ্যচিত্রও নির্মাণ করতেন, এবং তার মালিকানাধীন একটি প্রযোজনা প্রতিষ্ঠান ছিলো। কুস্যাকের মা ন্যান্সি, ছিলেন একজন গণিতের শিক্ষক এবং রাজনৈতিক কর্মী। কিউস্যাক কিছুদিন নিউ ইয়র্ক ইউনিভার্সিটিতে পড়াশোনাও করেছেন।
কর্মজীবন
থাম্ব|বাম|200px|জন কিউস্যাক, মে ২০০৬। স্পাইক জোন্সের কল্পনাধর্মী বিয়িং জন মালকভিচ (১৯৯৯) চলচ্চিত্রে কিউস্যাক পুতুল নাচ অধিকারী চরিত্রে অভিনয় করেন, যিনি নাম ভূমিকার অভিনেতা জন মালকভিচকে তার মনে ধারণ করেন। চলচ্চিত্রটি তিনটি বিভাগে একাডেমি পুরস্কারের মনোনয়ন লাভ করে, সেগুলো হল শ্রেষ্ঠ পরিচালনা (স্পাইক জোন্স), শ্রেষ্ঠ মৌলিক চিত্রনাট্য (চার্লি কফম্যান) ও শ্রেষ্ঠ পার্শ্ব অভিনেত্রী (ক্যাথরিন কিনার)। পরের বছর তিনি নিক হর্নবির উপন্যাস অবলম্বনে নির্মিত হাই ফিডেলিটি (২০০০) চলচ্চিত্রে অভিনয় করে শ্রেষ্ঠ সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন। রোল্যান্ড এমেরিখের বিপর্যয়ধর্মী টুয়েন্টি টুয়েলভ (২০০৯) চলচ্চিত্রে তিনি একজন সংগ্রামী ঔপন্যাসিকের চরিত্রে অভিনয় করেন, যিনি বিপর্যয় থেকে নিজেকে ও মানবজাতিকে বাঁচাতে চেষ্টা করেন। কিউস্যাক এডগার অ্যালান পো'র গল্প অবলম্বনে জেমস ম্যাকটেগুর জীবনীমূলক দ্য রেভেন (২০১২) এবং ডেভিড ক্রোনেনবার্গের ম্যাপস টু দ্য স্টার্স (২০১৪) চলচ্চিত্রে অভিনয় করেন।
জেফ্রি ডেভার
জেফরি ডেভার (Jeffery Deaver) (জন্ম: ৬ মে, ১৯৫০) একজন মার্কিন রহস্য ও অপরাধ সাহিত্য লেখক। যদিও তিনি আইন পড়াশোনা করেছেন, এবং আইন পেশাজীবী হিসেবেও কাজ করেছেন, কিন্তু তিনি তার পেশাজীবন শুরু করেছিলেন মূলত একজন সাংবাদিক হিসেবে।
ইরাকের ভূগোল
ইরাকের ভূগোল বৈচিত্রপূর্ণ এবং সেগুলি পাঁচটি প্রধান অঞ্চলের মধ্যে পড়ে: মরুভূমি (ইউফ্রেটিস এর পশ্চিমে), উচ্চ মেসোপটেমিয়া (উচ্চ টাইগ্রিস এবং ইউফ্রেটিস নদীর মধ্যে), ইরাকের উত্তরের উচ্চভূমি, নিম্ন মেসোপটেমিয়া এবং প্রায় তিকরিত থেকে পারস্য উপসাগর পর্যন্ত প্রসারিত পাললিক সমভূমি।
দেশটির উত্তর-পূর্ব দিকের পাহাড়গুলি আলপাইনের একটি সম্প্রসারিত রূপ যা বলকান থেকে দক্ষিণে তুরস্ক, উত্তরের ইরাক, ইরান এবং আফগানিস্তান হয়ে অবশেষে পাকিস্তান এ হিমালয় এর মধ্য দিয়ে পূর্ব দিকে প্রসারিত হয়েছে। দেশটির দক্ষিণ-পশ্চিম এবং মাঝের প্রদেশগুলিতে অবস্থিত মরুভূমি ভৌগোলিকভাবে আরব উপদ্বীপের অন্তর্গত এবং তা সৌদি আরব এবং জর্ডানের সীমান্ত বরাবর অবস্থান করছে।
প্রধান ভৌগোলিক বৈশিষ্ট্য
ইরাকি সরকার সহ বেশিরভাগ ভূগোলবিদ এ দেশের ভূগোলকে চারটি প্রধান অঞ্চলে ভাগ করে আলোচনা করেন: পশ্চিম এবং দক্ষিণ-পশ্চিমে মরুভূমি; উচ্চ টাইগ্রিস এবং ইউফ্রেটিস নদীর (আরবীতে যথাক্রমে "দজলা" এবং "ফোরাত") মধ্যবর্তী ঢেউ খেলানো সমভূমি; উত্তর ও উত্তর-পূর্ব দিকের উচ্চভূমি; এবং টাইগ্রিস এবং ইউফ্রেটিস প্রবাহিত পললভূমি। ইরাকের সরকারী পরিসংখ্যান সংক্রান্ত প্রতিবেদনগুলিতে মোট জমির পরিমাণ দেখানো হয় । কিন্তু মার্কিন পররাষ্ট্র দফতর কর্তৃক একটি প্রকাশনায় অঞ্চলটির তথ্য দেওয়া হয়েছে ।
উচ্চ মেসোপটেমিয়া
সামাররার উত্তরে টাইগ্রিস এবং হিট এর উত্তরে ইউফ্রেটিসের মধ্যবর্তী উঁচু অঞ্চলটি আল জাজিরা (দ্বীপ) হিসাবে পরিচিত। সেটি একটি বৃহত্তর অঞ্চলের অংশ যা পশ্চিমে সিরিয়ায় দুটি নদীর মাঝখানে এবং তুরস্ক পর্যন্ত প্রসারিত।  এলাকার জল প্রবাহ গভীরভাবে কাটা উপত্যকার মধ্যে দিয়ে প্রবাহিত হয় এবং এই অংশের সেচ নিম্ন সমভূমির চেয়ে অনেক বেশি কঠিন হয়। এই অঞ্চলের দক্ষিণ-পশ্চিম অঞ্চলগুলিকে মরুভূমি বা আধা-মরুভূমি হিসাবে শ্রেণীবদ্ধ করা হয়েছে। উত্তরের অংশে নিনেভে সমভূমি, দুহোক এবং জাখো এর মতো স্থানগুলিতে মূলত ভূমধ্যসাগরীয় উদ্ভিদের সমন্বয় দেখা যায়। এই গাছপালা পর্যায়ক্রমে শুকিয়ে গিয়ে শুষ্ক গ্রীষ্মে বাদামী বর্ণ ধারণ করে এবং সিক্ত শীতে আবার ঝাড়া দিয়ে বেঁচে ওঠে।
বাগদাদ অঞ্চল
উচ্চ এবং নিম্ন মেসোপটেমিয়ার মাঝে হ'ল বাগদাদ এর আশেপাশের নগর অঞ্চল। এই "বাগদাদ বেষ্টনী"-কে (বাগদাদ বেল্ট) ইরাকি রাজধানী সংলগ্ন প্রদেশ হিসাবে বর্ণনা করা যেতে পারে এবং একে চারটি চতুষ্কোণে বিভক্ত করা যেতে পারে: উত্তর-পূর্ব, দক্ষিণ-পূর্ব, দক্ষিণ-পশ্চিম এবং উত্তর-পশ্চিম। উত্তর থেকে শুরু এই বেষ্টনীগুলির মধ্যে আছে সালাহউদ্দিন তারপর ঘড়ির কাঁটার অভিমুখে বাগদাদের অন্য প্রদেশগুলির মধ্যে উত্তর-পূর্ব দিকে দিয়ালা, দক্ষিণ-পশ্চিমে বাবিল এবং ওয়াসিত থেকে পশ্চিম দিকের আশেপাশে আল আনবার প্রদেশ অবস্থান করছ।
হরিশচন্দ্রপুর রেলওয়ে স্টেশন
হরিশচন্দ্রপুর রেলওয়ে স্টেশন হল উত্তর- পূর্ব সীমান্ত রেলওয়ে জোনের কাটিহার রেলওয়ে বিভাগের হাওড়া-নতুন জলপাইগুড়ি লাইনের একটি গুরুত্বপূর্ণ রেলওয়ে স্টেশন। এটি ভারতের পশ্চিমবঙ্গ রাজ্যের মালদা জেলার হরিচন্দ্রপুরে জাতীয় সড়ক ৮১ এর পাশে অবস্থিত। হরিশ্চন্দ্রপুর রেলওয়ে স্টেশনে এক্সপ্রেস ট্রেনের সংখ্যা সহ মোট ৩৪টি ট্রেন থামে। এই স্টেশনটি হরিশ্চন্দ্রপুর I এবং হরিশ্চন্দ্রপুর II কমিউনিটি ডেভেলপমেন্ট ব্লক পরিষেবা প্রদান করে।
বোভিডি
বোভিডি (Bovidae) স্তন্যপায়ী প্রাণীদের একটি পরিবারের নাম। এ-পরিবারের প্রাণীদের সবচেয়ে শনাক্তকারী বৈশিষ্ট্য অশাখ শিং। এদের সবকটি ছেলে প্রাণিতে শিং থাকে, তবে কিছু গণের স্ত্রী প্রাণিতেও শিং দেখা যায়। ছেলে ও মেয়ে উভয়ের শিং থাকলে ছেলের শিংয়ের গোড়া সর্বদা মোটা থাকে ও গঠন অনেক জটিল প্রকৃতির। করোটির সামনের অস্থির সঙ্গে স্থায়ীভাবে শিং যুক্ত থাকে, অস্থিমূল কেরাটিন তৈরি পর্দায় আবৃত (এ পর্দা খসানো যায় না)। জাবর-কাটা এ প্রাণীর দন্ত সঙ্কেতঃ কর্তন ০/৩; ছেদন ০/১; অগ্রপেষণ ৩/৩; পেষণ ৩/৩ =৩২। উপরের চোয়ালের ছেদন দাঁত সর্বদা অনুপস্থিত। করোটির অর্বিটাল অঞ্চলে একটি ক্যানাল বিদ্যমান।
শ্রেণিবিভাগ
পরিবার Bovidae
বেলুচিস্তান (পাকিস্তান)
বেলুচিস্তান দক্ষিণ-পশ্চিম পাকিস্তানের একটি প্রদেশ। ভৌগোলিক দিক থেকে পাকিস্তানের বৃহত্তম এই প্রদেশটির আয়তন ৩,৪৭,১৯০ বর্গকিলোমিটার এবং এটি পাকিস্তানের মোট আয়তনের প্রায় ৪৮% গঠন করেছে। বালুচ জাতির লোকদের নামে অঞ্চলটির নামকরণ করা হয়েছে। এটি উত্তর-পূর্বে খাইবার পাখতুনখোয়া, পূর্বে পাঞ্জাব এবং দক্ষিণ-পূর্বে সিন্ধু পাকিস্তানের প্রদেশগুলির দ্বারা সীমাবদ্ধ; পশ্চিমে ইরান (ইরানি বেলুচিস্তান) এবং উত্তরে আফগানিস্তানের সাথে আন্তর্জাতিক সীমানা ভাগ করে; এবং দক্ষিণে আরব সাগর দ্বারা আবদ্ধ।
বেলুচিস্তান অঞ্চলটি মূলত বৃহত্তর ইরানীয় মালভূমির পূর্ব প্রান্ত। এর প্রায় পুরোটাই পর্বতময়। কিছু কিছু পর্বতশৃঙ্গের উচ্চতা ৬০০০ ফুটেরও বেশি। বেলুচিস্তানের ভূমিরূপ ঊষর ও রুক্ষ। বনজঙ্গলের পরিমাণ খুবই কম এবং গাছপালার আকৃতি খর্ব। বেলুচিস্তানের ৯৬৫ কিলোমিটার দীর্ঘ সমুদ্র উপকূল থাকলেও পোতাশ্রয়ের সংখ্যা খুব কম। দক্ষিণের উপকূলীয় মাকরান এলাকা বাদে বেলুচিস্তানের সর্বত্র উপক্রান্তীয় মহাদেশীয় জলবায়ু বিরাজ করে। শীত ও গ্রীষ্মে তাপমাত্রা চরমে পৌঁছে এবং বৃষ্টিপাতের পরিমাণ খুব কম। বাৎসরিক গড়ে মাত্র ২০০ মিমি বৃষ্টিপাত হয়।
বেলুচিস্তানের হাতে গোনা কিছু উর্বর উপত্যকায় যব, গম, ধান, আলফালফা এবং বিভিন্ন ফলফলাদি বড় পরিমাণে উৎপাদন করা হয়। ভেড়া, ছাগল, উট, গরু বাছুর, গাধা এবং ঘোড়াও পালন করা হয়।
মাকরান উপকূলে অবস্থিত গোয়াদার শহরটি বেলুচিস্তানে অঞ্চলের জন্য সমুদ্র বন্দর হিসেবে গড়ে উঠেছে। বর্তমানে পাকিস্তান সরকার গোয়াদারে চীনা সহায়তায় একটি বড় বন্দর ও নৌঘাঁটি নির্মাণে রত।
বেলুচিস্তানকে খনিজ সম্পদের দিকে থেকে গুরুত্বপূর্ণ মনে করা হয়। সিন্ধ প্রদেশের পরে এই প্রদেশ থেকেই পাকিস্তানের প্রাকৃতিক গ্যাসের ২য় সর্বোচ্চ যোগান আসে। সম্প্রতি বেলুচিস্তানের চাগাই জেলার রেকো-দিক শহরের কাছে বিশ্বের বৃহত্তম সোনা ও তামার মজুদ আবিষ্কৃত হয়েছে।
বেলুচিস্তানের উত্তর-পূর্ব কোণায় অবস্থিত কুয়েতা শহর প্রদেশটির রাজধানী; এটি বেলুচিস্তানের বৃহত্তম ও সবচেয়ে জনবহুল শহর। বেলুচিস্তানে প্রায় ১ কোটি লোকের বাস। এখানকার লোকেরা মূলত বেলুচি, ব্রাহুই, সিন্ধি, উর্দু এবং ফার্সি ভাষাতে কথা বলে। প্রদেশের বেশির ভাগ লোক ইসলাম ধর্মাবলম্বী। অবকাঠামো ও অন্যান্য সুযোগ সুবিধার দিক থেকে প্রদেশটি পাকিস্তানের বাকী প্রদেশগুলির তুলনায় অনেক পিছিয়ে।
দ্বিবিভাজন
দ্বিবিভাজন এক ধরনের অযৌন প্রজনন পদ্ধতি যা ব্যাক্টেরিয়ার মতো প্রোক্যারিওটিক শ্রেণীর প্রাণীকূলে একটি সাধারণ প্রজনন প্রক্রিয়া। অ্যামিবা ও প্যারামেসিয়াম এর মতো কিছু ইউক্যারিওটিক প্রাণীর মধ্যেও এ পদ্ধতি দেখতে পাওয়া যায়। দ্বিবিভাজন পদ্ধতিতে ডি.এন.এ রেপ্লিকেশন (DNA replication) এবং কোষ বিভাজন (Cell division) যুগপৎ ঘটে। দ্বিবিভাজনে একটি পূর্ণ বৃদ্ধিপ্রাপ্ত মাতৃকোষ দুই ভাগে বিভক্ত হয়ে নতুন দুটি কোষ সৃষ্টি হয়। বংশগতীয় উপাদানের রেপ্লিকেশনের পর মাতৃকোষ সমান দুই ভাগে বিভক্ত হয়ে অপত্য কোষ সৃষ্টি করে। বংশগতিক উপাদানগুলো সমভাবে বিভক্ত হয়। অপত্য কোষগুলো জিনগত ভাবে অভিন্ন যদি না রেপ্লিকেশনের সময় মিউটেশন (mutation) ঘটে। দ্বিবিভাজন কালে ডি.এন.এ অণু (DNA molecule) বিভক্ত হয়ে দুটি ডি.এন.এ অণু গঠন করে। দুইটি অণু দুটি ব্যাক্টেরিয়াম-এর দুইপাশে চলে যায়। বিভাজনের পর নতুন কোষগুলো বৃদ্ধি পায় এবং পদ্ধতির পুনরাবৃত্তি ঘটতে থাকে। মাইটোসিস একই রকমের একটি পদ্ধতি যা অধিকাংশ ইউক্যারিওটিক প্রাণীর বংশ বৃদ্ধিতে পরিদৃষ্ট হয়।
বেলুচিস্তান (পাকিস্তান)
ইতিহাস
ইতিহাসে বিভিন্ন পর্যায়ে বিভিন্ন সংস্কৃতির লোক ভ্রমণ, বাণিজ্য ও যুদ্ধবিজয়ের সূত্রে বেলুচিস্তানের সংস্পর্শে এসেছে। অঞ্চলের সর্বত্র ছড়িয়ে আছে বিভিন্ন প্রত্নতাত্ত্বিক স্থান, যেগুলির বেশির ভাগই এখনও ভালভাবে পর্যবেক্ষণ করা হয়নি। কোয়েতা শহরের কাছে অবস্থিত পিশিন উপত্যকাটির কথা জরথুষ্ট্রীয় ধর্মের ধর্মগ্রন্থ অবেস্তাতে লেখা আছে। গ্রিক ইতিহাসবিদ হেরোদোতুস এবং গ্রিক ভূগোলবিদ স্ত্রাবো তাদের লেখাতে বেলুচিস্তানের উল্লেখ করেছেন; তারা অঞ্চলটিকে গেদ্রোসিয়া হিসেবে জানতেন। বেলুচিস্তানে এখনও অনেক প্রাচীন ইতিহাস লোকমুখে প্রচলিত। লোক ইতিহাস অনুসারে আসিরিয়ার রাণী সেমিরামিস এবং পারস্যের রাজা সিরুসের সেনাবাহিনী বেলুচিস্তানের মরুভূমিতে হারিয়ে যায়।
ম্যাসেডোনিয়ার রাজা মহাবীর আলেকজান্ডার ৩৩০ খ্রিস্টপূর্বাব্দে অঞ্চলটি বিজয় করেন। এর পরবর্তী শতকগুলিতে অঞ্চলটি পারস্য কিংবা ভারতীয় উপমহাদেশের বিভিন্ন শাসকের অধীন ছিল। ৭ম শতকে আরবেরা বেলুচিস্তান দখল করে। এরপর গাজনাভিদ, গোরি এবং মঙ্গোলেরা পরপর অঞ্চলটি শাসন করে। ১৭শ শতকে কিছু সময়ের জন্য এলাকাটি মোঘল সাম্রাজ্যের অধীনে ছিল। পরে আবার এটি পারস্যের অধীনে আসে।
১৯শ শতকের শুরুর দিকে বেলুচিস্তান ব্রিটিশ রাজনৈতিক প্রভাবের অধীন হয়। সেসময় গোত্রপ্রধানেরা অঞ্চলটি শাসন করতেন। ১৮৩৮-১৮৪২ সালের প্রথম ইঙ্গ-আফগান যুদ্ধে ব্রিটিশরা অঞ্চলটি দখলে নিয়ে নেয়। ১৮৪১ সালে তারা সেনা প্রত্যাহার করে নেয়। এরপর ১৮৫৪ ও ১৮৭৬ সালে চুক্তির মাধ্যমে ব্রিটিশ ভারতীয় সাম্রাজ্যের সাথে বেলুচিস্তানের বন্ধন সুদৃঢ় হয়। ১৮৭৭ সালে পাঁচটি জেলা নিয়ে ব্রিটিশ ভারতের বেলুচিস্তান প্রদেশ গঠন করা হয়।
১৯৪৭ সালে ভারত ভাগের পর বেলুচিস্তান পাকিস্তানের সাথে যুক্ত হতে সম্মত হয়। ১৯৫২ সালে বেলুচিস্তান ছিল পাঁচটি জেলা ও চারটি প্রাক্তন রাজ্যের সমষ্টি। জেলাগুলি হল কুয়েতা-পিশিন, সিবি, জোব, লোরালাই, এবং চাগাই। আর প্রাক্তন রাজ্য বা খানাতগুলি হল কালাত, লাস-বেলা, খারান এবং মাকরান। ১৯৫৫ সালের অক্টোবরে পাকিস্তানের পশ্চিমাঞ্চলে বাকী প্রদেশ ও রাজ্যগুলির সাথে বেলুচিস্তানকে যুক্ত করে পশ্চিম পাকিস্তান প্রদেশ গঠন করা হয়। ১৯৫৮ সালে কালাত রাজ্যের শাসক বা খান এই সংযোজন প্রত্যাখ্যান করেন এবং নিজেকে স্বাধীন ঘোষণা করেন, কিন্তু তার এই বিদ্রোহ শিঘ্রই দমন করা হয়।
১৯৬১ সালে পাকিস্তানের রাজধানী করাচি থেকে সরিয়ে অন্তর্বর্তী রাজধানী রাওয়ালপিন্ডিতে নেওয়া হয়। এ সময় লাস-বেলা রাজ্যকে করাচির সাথে যুক্ত করা হয়। বেলুচিস্তানের বাকী অংশকে দুই ভাগে ভাগ করে দেওয়া হয়। একটি হল কুয়েতা, যা মূলত প্রাক্তন ব্রিটিশ বেলুচিস্তান। এবং অন্য অংশটি হল কালাত, যা কালাত, মাকরান ও খারান রাজ্যগুলি নিয়ে গঠিত। ১৯৬২ সালে কালাতের খান পুনরায় শাসনক্ষমতা ফিরে পান, কিন্তু ১৯৭০-এর দশকে মাঝামাঝি পর্যন্ত সরকারি সেনা এবং গোত্র গেরিলা দলগুলির মধ্যে যুদ্ধ-সংঘর্ষ অব্যাহত থাকে। ১৯৭০ সালে পশ্চিম পাকিস্তানকে নতুন করে চারটি প্রদেশে ভাগ করা হয়, এবং তখন থেকে বেলুচিস্তান পাকিস্তানের একটি প্রদেশ।
রফিউদ্দিন দেওবন্দি
রফি উদ্দিন দেওবন্দি (১৮৩৬-১৮৯০, উর্দু : رفیع الدین دیوبندی) ছিলেন দারুল উলুম দেওবন্দের দ্বিতীয় আচার্য এবং তার প্রতিষ্ঠাতা সদস্য। তিনি ইসলামের তৃতীয় খলিফা ওসমানের বংশধর, তাই তাঁকে রফি উদ্দিন উসমানী নামেও ডাকা হয়।
মুকেশ ঋষি
মুখেশ ঋষি (জন্ম: ১৯ এপ্রিল ১৯৫৬) একজন ভারতীয় চলচ্চিত্র অভিনেতা, যিনি বলিউড, তেলুগু, তামিল এবং মালয়ালম এবং কন্নড় চলচ্চিত্রে অভিনয় করেছেন। এছাড়া তিনি পাঞ্জাবী চলচ্চিত্রেও অভিনয় করেছেন। চন্ডীগড় থেকে স্নাতক সম্পন্ন এবং মুম্বাইয়ে দুই বছর কাজ করার পর, তিনি কাজে উদ্দেশ্যে ভারত থেকে ফিজি চলে যান এবং সেখানে তার স্ত্রীর সাথে প্রথম দেখা হয়। তার স্ত্রী ভারতীয় বংশোদ্ভুদ ফিজিয়ান, যার পরিবার সেখানে একটি বহুবিপনী পরিচালনা করতেন।
বিয়ের পর তারা নিউজিল্যান্ড চলে যান এবং সেখানে মুখেশ মডেল হিসেবে তার অভিনয় জীবন শুরু করেন।
যাহোক, তিনি তার কর্মব্যস্ততার জন্য মডেলিং এর জন্য খুব কমই সময় পেতেন। এছাড়া, তিনি তার মডেলিং নিয়ে সম্পূর্ণ সন্তুষ্ট ছিলেন না, তার দেশের জন্য তার মন ব্যাকুল হয়ে থাকত। এরপর, দীর্ঘ সাত বছর পর, তিনি দেশে ফিরে আসেন এবং রোশন তেনজার অভিনয় শিক্ষালয়ে ভর্তি হন।
তিনি ১৯৮৮ সালে প্রথম টলিউডে অভিনয়ে সুযোগ পান। এই অভিনয়ে মাধ্যমে তিনি নিজেকে প্রধান অভিনেতা হিসেবে প্রতিষ্ঠিত করতে সক্ষম হন। যদিও তিনি তেলুগু সিনেমায় খলনায়ক হিসেবে অভিনয়ের মাধ্যমে তার অভিনয় শুরু করেন। এরপর থেকে তিনি ইতিবাচক চরিত্র থেকে নেতিবাচক চরিত্রে অভিনয়ের দিকে ঝুকেন। এই সব অভিনয়ে তিনি বহু অ-তেলুগু ভাষার বহু অভিনেতা যেমন, অমরেশ পুরী, পুনিত ইসার, শরৎ সাক্সেনা, এবং প্রদীপ রাওয়াতের সাথে কাজ করেন। এছাড়া তিনি উড়িষ্যা চলচ্চিত্রেও অভিনয় করেন।
পলা মার্টিনাক
পলা মার্টিনাক (জন্ম ৩০শে জুলাই, ১৯৫৪) হলেন একজন আমেরিকান লেখক। তিনি তাঁর আউট অফ টাইম উপন্যাসের জন্য সর্বাধিক পরিচিত, এই উপন্যাসটি ১৯৯১ সালে ৩য় ল্যাম্বডা সাহিত্য পুরস্কার অনুষ্ঠানে লেসবিয়ান উপন্যাসের জন্য ল্যাম্বডা সাহিত্য পুরস্কার জিতেছিল উপন্যাসটি এএলএ গে এবং লেসবিয়ান বুক অ্যাওয়ার্ডের জন্যও চূড়ান্ত পর্যায়ে উঠেছিল।
পটভূমি
মার্টিনাক পেনসিলভানিয়ার পিটসবার্গে জন্মগ্রহণ করেছেন ও বড় হয় উঠেছেন। তিনি চ্যাথাম কলেজ এবং কলেজ অফ উইলিয়াম অ্যান্ড মেরি শিক্ষা লাভ করেন। ১৯৮২ সালে ওমানিউজ- এর যৌথ সম্পাদকীয়তে যোগদানের আগে তিনি ওয়েস্ট ভার্জিনিয়া স্টেট মিউজিয়াম এবং প্রেন্টিস হলের জন্য কাজ করেছিলেন। তিনি ১৯৮৫ সালে দ্য ফেমিনিস্ট প্রেসের প্রযোজনা পরিচালক হন, ১৯৮৮ সালে নারীবাদী সাহিত্য সাময়িকী কন্ডিশনের যৌথ সম্পাদকীয়তে যোগদান করেন এবং ১৯৯০ সালে নিউইয়র্ক সিটির লেসবিয়ান এবং গে কমিউনিটি সার্ভিসেস সেন্টারের বোর্ডের সহ সভাপতি হন তিনি ২০০১ থেকে ২০০৯ সাল পর্যন্ত একটি এলজিবিটি সিন্ডিকেট কোম্পানি কিউ সিন্ডিকেটের প্রধান সম্পাদক ছিলেন।
লেখক জীবন
তাঁর প্রথম বই ছিল ভয়েজস আউট ওয়ান। এটি ১৯৮৯ সালে প্রকাশিত ছোটগল্পের একটি সংকলন। এতে তাঁর এবং কার্লা টোমাসোর লেখা গল্প সংকলন ছিল। বইটি দ্বিতীয় ল্যাম্বডা সাহিত্য পুরস্কার অনুষ্ঠানে লেসবিয়ান গল্পে আত্মপ্রকাশের জন্য ল্যাম্বডা সাহিত্য পুরস্কারের উদ্দেশ্যে বাছাই তালিকাভুক্ত করা হয়েছিল।
১৯৯০ সালে, তাঁর প্রথম উপন্যাস আউট অফ টাইম প্রকাশিত হয়েছিল। এরপরে তিনি হোম মুভিজ (১৯৯৩) এবং চিকেন (১৯৯৭) উপন্যাসদুটি লেখেন। ৬ষ্ঠ ল্যাম্বডা সাহিত্য পুরস্কার অনুষ্ঠানে হোম মুভিজ উপন্যাসটি লেসবিয়ান ল্যাম্বডা সাহিত্য পুরস্কারের চূড়ান্ত পর্বে উঠেছিল।
তিনি ১৯৯০-এর দশকে বেশ কিছু প্রকৃত তথ্যভিত্তিক সাহিত্য কাজ প্রকাশ করেন, যার মধ্যে রয়েছে ১৯৯৬ সালের কে ডি ল্যাংয়ের জীবনী, দ্য কুইরেস্ট প্লেসেস: এ ন্যাশানাল গাইড টু গে অ্যাণ্ড লেসবিয়ান হিস্টরিক সাইটস (১৯৯৭), এবং দ্য লেসবিয়ান অ্যাণ্ড গে বুক অফ লাভ অ্যাণ্ড ম্যারেজ: ক্রিয়েটিং দ্য স্টোরিস অফ আওয়ার লাইভস (১৯৯৮)। ১৯৯৭ থেকে ২০০৫ সাল পর্যন্ত তিনি পাক্ষিক কলাম "লেসবিয়ান নোটস" লিখেছিলেন, যেটি মার্কিন যুক্তরাষ্ট্র জুড়ে এলজিবিটি প্রকাশনার জন্য নির্বাচন করা হয়েছিল। তিনি পিটসবার্গ, নিউ ইয়র্ক এবং ডিসিতে অভিনীত বেশ কয়েকটি মঞ্চ নাটকও লিখেছেন।
২০১৪ সালে মার্টিনাক উত্তর ক্যারোলিনার শার্লটে চলে যান, যেখানে তিনি শার্লটের নর্থ ক্যারোলিনা বিশ্ববিদ্যালয়ে সৃজনশীল লেখা শেখাতে শুরু করেন। ১৯৯৭ সালের পর তাঁর প্রথম উপন্যাস,দ্য অ্যাডা ডিকেডস, ২০১৭ সালে প্রকাশিত হয়েছিল এবং এই লেখা এলজিবিটি কথাসাহিত্যের জন্য ফেরো-গ্রুমলে পুরস্কারের চূড়ান্ত পর্বে পৌঁছেছিল। তাঁর পঞ্চম উপন্যাস, ক্লিও রাইজিং, ২০১৯ সালের এপ্রিলে প্রকাশিত হয়েছিল এবং ২০২০ ইন্ডিপেন্ডেন্ট পাবলিশার বুক অ্যাওয়ার্ডে একটি স্বর্ণপদক জিতেছিল। ২০২১ সালে তিনি দুটি ঐতিহাসিক উপন্যাস লিখেছিলেন: "টেস্টিমনি" এবং "ডিয়ার মিস কুশম্যান," উভয়ই বাইওয়াটার বুকস দ্বারা প্রকাশিত।
টেনেসি নদী
টেনেসি নদী (ইংরাজী: Tennessee River) ওহাইও নদীর বৃহত্তম শাখা নদী। এটি প্রায় দীর্ঘ এবং দক্ষিণ-পূর্ব মার্কিন যুক্তরাষ্ট্র-এর টেনেসি উপত্যকায় অবস্থিত। এক সময়ে এই নদীটি চেরোকি নদী নামে পরিচিত ছিল। কারণ চেরোকি বিশেষ করে পূর্ব টেনেসি এবং উত্তর আলাবামা অঞ্চল বরাবর এই নদীটি অবস্থিত। এর বর্তমান নামটি চেরোকির একটি গ্রাম তানাসি থেকে উদ্ভূত হয়েছে।
গতিপথ
বর্তমানে নক্সভিলের টেনেসি নামের একটি স্থানে হলস্টন এবং ফ্রেঞ্চ ব্রড নদী মিলিত হয়ে গঠন করেছে এই টেনেসি নদীটি। নক্সভিল থেকে আলাবামায় যাওয়ার আগে এটি প্রবাহিত হয়েছে পূর্ব টেনেসির মধ্য দিয়ে দক্ষিণ-পশ্চিম দিকে ছাত্তানোগায়। আর মাসল শোলস অঞ্চলে পৌঁছোবার আগে এটি প্রবাহিত হয়েছে হান্টসভিলে এবং ডিকাটুর অঞ্চলের মধ্যে দিয়ে। অবশেষে মিসিসিপি-র সাথে রাজ্যের একটি ছোট্ট অংশের সীমান্ত গঠন করার পর আবার টেনেসিতে ফিরে আসে। উত্তর দিকে যাওয়ার পথে টেনেসির দুটি মুখ্য বিভাগ নির্ধারিত হয়: মধ্য এবং পশ্চিম টেনেসি।
বাঁধ
টেনেসি ভ্যালি অথরিটি (টিভিএ) প্রকল্প থেকে ১৯৩০ এর দশক থেকে ২০ শতকের সময়কালে নদীতে অসংখ্যবার বাঁধ দেওয়া হয়েছে। টেনেসি নদীর উপর টিভিএর কেন্টাকি বাঁধ এবং কম্বারল্যান্ড নদীর উপর কর্পস অফ ইঞ্জিনিয়ার্সের বার্কলে বাঁধ নির্মাণের ফলে একাধিক হ্রদের বিকাশ ঘটেছে এবং হ্রদের মধ্যে স্থল নামে পরিচিত হয়ে উঠেছে। কেন্টাকিতে অবস্থিত গ্র্যান্ড রিভারস নামের নৌচলাচলযোগ্য খালটি কেন্টাকি হ্রদ এবং বার্কলে হ্রদকে সংযুক্ত করেছে। এই খালটি টেনেসি থেকে ওহাইও নদীর বেশিরভাগ অংশে নদীর চলাচল এবং কম্বারল্যান্ড নদী থেকে মিসিসিপির দিকে চলাচলের ভ্রমণ পথকে সংক্ষিপ্ততর করার সুযোগ করে দিয়েছে।
নামকরণ
ফরাসী মানচিত্রে এই নদীটি ১৭ তম শতাব্দীর শেষের দিকে "ক্যাকুইনাম্পো" বা "কাসকি" নামে প্রকাশিত হয়েছিল। অষ্টাদশ শতাব্দীর গোড়ার দিকের মানচিত্রগুলিতে এটিকে "কুসেট," "হোগোহেগি," "ক্যালামাকো," এবং "একানসিআপি" ব'লে উল্লেখ করা হত। ১৭৫৫ সালের একটি ব্রিটিশ মানচিত্রে টেনেসি নদীটিকে "চেরাকিদের নদী" হিসাবে দেখানো হয়েছিল।" আঠারো শতকের শেষের দিকে এটি চেরোকির তানাসি নামের একটি গ্রাম থেকে "টেনেসি" নামে পরিচিত হয়ে ওঠে।
উৎস
যেখানে ফ্রেঞ্চ ব্রড নদী হলস্টন নদীর সাথে মিলিত হয়েছে সেই ৬৫২ মাইল পোস্টের কাছ থেকে টেনেসি নদী শুরু হয়েছে। কিন্তু ঐতিহাসিকভাবে এর সূচনাস্থান নিয়ে বিভিন্ন সময়ে বিভিন্ন ধরনের মতামত ছিল। আঠারো শতকের শেষদিকে লিটল টেনেসি নদীর মুখ (লেনোয়ার সিটিতে) টেনেসি নদীর শুরু হিসাবে বিবেচনা করা হত। উনিশ শতকের বেশিরভাগ সময় জুড়েই টেনেসি নদীকে ক্লিঞ্চ নদীর মুখে (কিংস্টন-এ) শুরু হয়েছিল বলে মনে করা হয়েছিল। টেনেসি জেনারেল অ্যাসেমব্লির ১৮৮৯ সালের ঘোষণায় কিংসপোর্টকে (হলস্টন নদীর তীরে) টেনেসির সূচনা হিসাবে মনোনীত করেছিল। কিন্তু পরের বছর একটি ফেডারেল আইন কার্যকর করা হয় এবং তাতেই অবশেষে বর্তমান স্থানটিকে নদীর উৎস ব'লে স্থির করে দেওয়া হয়।
প্লীহা
thumb|প্লীহা পেটের বামভাগের উপরদিকে অবস্থিত একটি অঙ্গ। এটি লসিকাতন্ত্রের এবং রক্ত সংবহন তন্ত্রের গুরুত্বপূর্ণ অঙ্গ। কথ্য বাংলায় প্লীহাকে পিলে বলা হয়, ইংরেজিতে স্প্লিন। বিভিন্ন মনুষ্যেতর প্রাণীর রক্তের আয়তন প্লীহার সঙ্কোচন দ্বারা সাময়িক ভাবে বর্ধিত হতে পারে (অর্থাৎ রক্তের "রিজার্ভার" হিসাবে কাজ করে, )।
গঠন ও অবস্থান
একজন স্বাস্থ্যবান পূর্ণবয়স্ক মানুষের প্লীহা দৈর্ঘ্যে প্রায় ৭ সে.মি (২.৮ ইঞ্চি) থেকে ১৪ সে.মি (৫.৫ ইঞ্চি) পর্যন্ত হতে পারে। সাধারণঅত প্লীহার ওজন ১৫০ গ্রাম থেকে ২০০ গ্রামের মত হয়। প্লীহার অবস্থান নবম দশম ও একাদশ পাঁজরের ঝুলন্ত (স্টার্নামের সঙ্গে সরাসরি যুক্ত নয়) অংশের পিছনে মধ্যচ্ছদার ঠিক নিচেই। এর উত্তল বহিরাংশ মধ্যচ্ছদাকে স্পর্শ করে থাকে (ছবি এই তলটির উলটো দিক থেকে তোলা)। এর ভিতরের অবতল তলগুলির সামনের অংশটি পাকস্থলীকে স্পর্শ করে, আর পিছনের অংশ বাম বৃক্ককে স্পর্শ করে।
অন্ত্রের অন্যান্য অঙ্গের তুলনায় প্লীহার গঠন অনন্য। অধিকাংশ অন্ত্রীয় অঙ্গ এন্ডোডার্মাল টিস্যু থেকে উৎপন্ন হলেও প্লীহার উৎপত্তি মেসেনকাইমা টিস্যু থেকে।
বর্ধিত প্লীহা
প্লীহার মধ্যে অনাক্রম্যতন্ত্রের একটি বড় অংশ থাকে। তাই অস্ত্রোপচার করে প্লীহা বাদ দিলে ক্যাপ্সুলধারী ব্যাক্টেরিয়াদের দ্বারা ইনফেকশন হবার সম্ভাবনা বেড়ে যায়। কিছু কিছু রোগে প্লীহা বড় হয়। প্রাচীন বাংলায় ম্যালেরিয়া ছিল তাদের অন্যতম (বঙ্গদেশে ম্যালেরিয়া এত বেশি ছিল যে একে ম্যালেরিয়া "হাইপার-এন্ডেমিক" অঞ্চল বলা হত)। ম্যালেরিয়াকে কথ্য বাংলায় পিলের জ্বর বলা হত এবং বাংলার শিশুদের পীলে সারা বছর বার বার ম্যালেরিয়ার ফলে স্ফীত ও কালো হয়ে থাকত বলে এই ঘটনাকে ইংরাজীতে হাইপারস্প্লেনিজম বলা হয়। তবে কালাজ্বর, থ্যালাসেমিয়া, ক্রনিক মায়োলয়েড লিউকেমিয়া ইত্যাদি আরো নানা রোগে প্লীহা বৃদ্ধি হতে পারে। বর্ধিত না হলে প্লীহা পাঁজরের পিছনেই গুপ্ত থাকে তাই পেটের নরম অংশ টিপলে সরাসরি ছোঁয়া যায়না। সাধারণতঃ দীর্ঘ অক্ষ দশম পাঁজরের সমান্তরাল থাকে এবং বুক ভরে শ্বাস নিলে দশম পাঁজরের শীর্ষের কাছে হাত রাখলে অভিজ্ঞ ডাক্তাররা প্লীহার একটু অংশ স্পর্শ করতে পারেন। প্লীহা কোনো রোগের কারণে খুব বড় হয়ে গেলে পেটের মধ্যে অনেকটা নিচ অবধি চলে আসে। তখন পেটে সামান্য চোট থেকেও প্লীহা ছিঁড়ে যেতে পারে। প্লীহা ছিঁড়ে গেলে সঙ্গে সঙ্গে অস্ত্রোপোচার করে প্লীহাকে বাদ না দিলে পেটের মধ্যে খুব বেশি রক্তপাত হয়ে মৃত্যও ঘটতে পারে।
প্লীহার আকৃতি হ্রাস
সিকল সেল এনিমিয়ার মতো বিভিন্ন রোগের কারণে, ট্রমা বা অন্য কোন কারণে প্লীহার কর্মক্ষমতা হারিয়ে গেলে এস্প্লেনিয়া রোগ হয়। হাইপোস্প্লেনিয়ার ক্ষেত্রে কিছুটা কর্মক্ষম প্লীহাকে বোঝায়। এছাড়াও, কোন অস্ত্রোপাচারে স্প্লেনেকটোমি বা প্লীহা অপসারণ করা হলেও এস্প্লেনিয়া হতে পারে। দ্বিতীয় বিশ্বযুদ্ধের সময় ২৮ বছর বয়েসী ৭৪০ জনেরও বেশি সৈন্যদের প্লীহা অপসারণ করে দেখা গিয়েছিল তাদের নিউমোনিয়াতে মৃত্যু হার অনেক বেশি। গড়ে ১.৩ জনের তুলনায় প্রায় ৬জন। এছাড়াও ইশেমিক হৃদরোগে ও এই মৃত্যুহার ৩০ জনের স্থলে ৪১ জন হয়েছিল।
অতিরিক্ত প্লীহা
প্রায় ১০% মানুষের ক্ষেত্রে অতিরিক্ত প্লীহা দেখা যায়। ভ্রুণাবস্থার প্রাথমিক দশায় প্লীহার সাথে অতিরিক্ত ঝিল্লির মতো অতিরিক্ত প্লীহা বা অলঙ্কারিক প্লীহা দেখতে পাওয়া যায়। একাধিক এই ধরনের অতিরিক্ত প্লীহার দরুণ পলিস্প্লেনিয়া নামক রোগ হয়।
খালসা সুরুল
খালসা সুরুল (বৈজ্ঞানিক নাম: Pseudozizeeria maha(Kollar)) এক প্রজাতির ছোট আকারের প্রজাপতি যার শরীর ও ডানা ধূসর-খয়েরি বর্ণের এবং সাদা ছোপ দেখা যায়। এরা 'লাইসিনিডি' গোত্রের এবং 'পলিয়োম্যাটিনি' উপগোত্রের সদস্য।
আকার
খালসা সুরুল এর প্রসারিত অবস্থায় ডানার আকার ৩০-৪৪ মিলিমিটার দৈর্ঘ্যের হয়।
উপপ্রজাতি
খালসা সুরুল এর প্রজাতিগুলো হলো:
ভারতে প্রাপ্ত খালসা সুরুল এর উপপ্রজাতি
ভারতে সাধারণত খালসা সুরুল এর যে উপপ্রজাতি দেখা যায় তা হল:
বিস্তার
এদের ভারত এর সিকিম থেকে অরুণাচল প্রদেশ পর্যন্ত দেখা যায়।
আচরণ
এরা দ্রুত এবং চকিত উড়ান যুক্ত এবং প্রায়শই আগের জায়গায় ফিরে আসে। ফুলে, পাতায়, পাখীর বিষ্ঠাতে এবং ভিজে মাটিতে বসতে দেখা যায়। বসা অবস্থায় প্রায়ই এদের বারবার ডানা অল্প খোলা ও বন্ধ করতে দেখা যায়। এদের বাসভূমি অন্যান্য সেরুলিয়ান দের অনুরূপ এবং মূলত জঙ্গলবাসী এবং পাহাড়ের পাদদেশ থেকে ১৩০০ মিটার উচ্চতা অবধি এদের দর্শন মেলে। ভিজে জঙ্গল পরিবেশে নিচু উচ্চতা যুক্ত অঞ্চল এদের বিশেষ পছন্দের। পুরুষ নমুনাদের মাঝেমধ্যে মাড্‌-পাডলিং করতে দেখা যায়।
আভাস্বর
আভাস্বর (आभास्वर, ) হল একটি শব্দ যা বৌদ্ধধর্মে একটি স্বর্গ বোঝাতে এবং হিন্দুধর্মে দেবতাদের শ্রেণী বোঝাতে ব্যবহৃত হয়।
বৌদ্ধধর্ম
বৌদ্ধধর্মে, আভাস্বর একটি স্বর্গের নাম।
হিন্দুধর্ম
হিন্দুধর্মে, আভাস্বর বলতে পুরাণে বৈশিষ্ট্যযুক্ত এক শ্রেণীর দেবতাকে বোঝায়। তারা সংখ্যায় ৬৪, এবং আধ্যাত্মিক ও শারীরিক জ্ঞানের সমস্ত বৈচিত্র্যের সার্বভৌম হিসাবে পরিবেশনকারী মানসিক গুণাবলীর মূর্তি হিসাবে বর্ণনা করা হয়েছে। বারোটি প্রাথমিক আভাস্বর হল: আভাস্বরদের নয়টি গণদেবতার একজন হিসেবে উল্লেখ করা হয়েছে: আদিত্যগণ, বিশ্বদেব, বসুগণ,  তুষিত, আভাস্বর, অনীল, মহারাজিক, সাধ্য এবং  রুদ্রগণ। তাদেরকে কৈলাসে অবস্থিত গণপর্বতে বসবাসকারী শিব, গণেশ ও বায়ুর মতো দেবতাদের পরিচারক বলে উল্লেখ করা হয়েছে।
২০২১ আইসিসি পুরুষ টি২০ বিশ্বকাপ ফাইনাল
২০২১ আইসিসি পুরুষ টি২০ বিশ্বকাপ ফাইনাল ছিল একটি দিবারাত্রির টোয়েন্টি২০ আন্তর্জাতিক ক্রিকেট ম্যাচ যেটি ২০২১ আইসিসি পুরুষ টি২০ বিশ্বকাপ টুর্নামেন্টের বিজয়ী দল নির্ধারণের লক্ষ্যে ২০২১ সালের ১৪ নভেম্বর সংযুক্ত আরব আমিরাতের দুবাই-এ অবস্থিত দুবাই আন্তর্জাতিক ক্রিকেট স্টেডিয়ামে খেলা হয়েছিল। ম্যাচটি খেলা হয়েছিল এর পূর্বে কোনওদিন পুরুষ টি২০ বিশ্বকাপে চ্যাম্পিয়ন না হওয়া দুই দল নিউজিল্যান্ড ও অস্ট্রেলিয়ার মধ্যে। অস্ট্রেলিয়া ম্যাচটিতে ৮ উইকেটে জয়ী হয় ও তাদের প্রথম পুরুষ টি২০ বিশ্বকাপ শিরোপা লাভ করে।
ম্যাচ পরিচালনাকারী কর্মকর্তা
উৎস: আন্তর্জাতিক ক্রিকেট কাউন্সিল
স্কোরকার্ড
উইকেট পতন: ১/২৮ (ড্যারিল মিচেল, ৩.৫ ওভার), ২/৭৬ (মার্টিন গাপটিল, ১১.১ ওভার), ৩/১৪৪ (গ্লেন ফিলিপস, ১৭.২ ওভার), ৪/১৪৮ (কেন উইলিয়ামসন, ১৭.৫ ওভার)
উইকেট পতন: ১/১৫ (অ্যারন ফিঞ্চ, ২.৩ ওভার), ২/১০৭ (ডেভিড ওয়ার্নার, ১২.২ ওভার)
মুর্শিদাবাদ লোকসভা কেন্দ্র
মুর্শিদাবাদ লোকসভা কেন্দ্রটি পশ্চিমবঙ্গ রাজ্যের ৪২ টি লোকসভা কেন্দ্রের একটি এবং ১৯৫১ সালের লোকসভা কেন্দ্রটি প্রতিষ্ঠিত হয়। এটি তফসিলি জাতি ও তফসিলী উপজাতিদের জন্য সংরক্ষিত নয় এবং মোট সাতটি বিধানসভা কেন্দ্র নিয়ে গঠিত। এটি মুর্শিদাবাদ জেলা প্রতিনিধিত্ব করে এবং মুর্শিদাবাদ শহরে লোকসভা কেন্দ্রের সদর দফতর।  লোকসভা কেন্দ্রের অন্তর্গত এলাকার সরকারি ভাষা হল  বাংলা ও ইংরেজি।
মুর্শিদাবাদ লোকসভা কেন্দ্রটি মুর্শিদাবাদ জেলা ও নদীয়া জেলার কিছু অংশ জুড়ে বিস্তৃত।
বিধানসভা কেন্দ্র গুলি
লোকসভা কেন্দ্রটি ৭ টি বিধানসভা কেন্দ্র নিয়ে গঠিত। এগুলি হল- ভগবানগোলা বিধানসভা কেন্দ্র, রানিনগর বিধানসভা কেন্দ্র,  মুর্শিদাবাদ বিধানসভা কেন্দ্র,  হরিহরপাড়া বিধানসভা কেন্দ্র, ডোমকল বিধানসভা কেন্দ্র, জলঙ্গি বিধানসভা কেন্দ্র ও করিমপুর বিধানসভা কেন্দ্র
রানিনগর বিধানসভা কেন্দ্র
এই বিধানসভা কেন্দ্রটি পশ্চিমবঙ্গের ২৯৪ টি বিধানসভা কেন্দ্রের একটি এবং এটি মুর্শিদাবাদ জেলার অন্তর্গত। বিধানসভা কেন্দ্রটির মূল কার্যালয় রানিনগরে অবস্থিত। এই কেন্দ্রটি তফসিলি জাতি ও তফসিলী উপজাতিদের জন্য সংরক্ষিত নয়।
মুর্শিদাবাদ বিধানসভা কেন্দ্র
এই বিধানসভা কেন্দ্রটি পশ্চিমবঙ্গের ২৯৪ টি বিধানসভা কেন্দ্রের একটি এবং এটি মুর্শিদাবাদ জেলার অন্তর্গত। বিধানসভা কেন্দ্রটির মূল কার্যালয় মুর্শিদাবাদ শহরে অবস্থিত।  এই কেন্দ্রটি তফসিলি জাতি ও তফসিলী উপজাতিদের জন্য সংরক্ষিত নয়।
হরিহরপাড়া বিধানসভা কেন্দ্র
এই বিধানসভা কেন্দ্রটি পশ্চিমবঙ্গের ২৯৪ টি বিধানসভা কেন্দ্রের একটি এবং এটি মুর্শিদাবাদ জেলার অন্তর্গত। বিধানসভা কেন্দ্রটির মূল কার্যালয় হরিহরপাড়ায় অবস্থিত।  এই কেন্দ্রটি তফসিলি জাতি ও তফসিলী উপজাতিদের জন্য সংরক্ষিত নয়।
ডোমকল বিধানসভা কেন্দ্র
এই বিধানসভা কেন্দ্রটি পশ্চিমবঙ্গের ২৯৪ টি বিধানসভা কেন্দ্রের একটি এবং এটি মুর্শিদাবাদ জেলার অন্তর্গত। বিধানসভা কেন্দ্রটির মূল কার্যালয় ডোমকলে অবস্থিত। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
জলঙ্গি বিধানসভা কেন্দ্র
এই বিধানসভা কেন্দ্রটি পশ্চিমবঙ্গের ২৯৪ টি বিধানসভা কেন্দ্রের একটি এবং এটি মুর্শিদাবাদ জেলার অন্তর্গত। বিধানসভা কেন্দ্রটির মূল কার্যালয় নবগ্রামে অবস্থিত। এই কেন্দ্রটি তফসিলি জাতি ও তফসিলী উপজাতিদের জন্য সংরক্ষিত নয়।
করিমপুর বিধানসভা কেন্দ্র
এই বিধানসভা কেন্দ্রটি পশ্চিমবঙ্গের ২৯৪ টি বিধানসভা কেন্দ্রের একটি এবং এটি নদীয়া জেলার অন্তর্গত। বিধানসভা কেন্দ্রটির মূল কার্যালয় করিমপুরে অবস্থিত। এই কেন্দ্রটি তফসিলি জাতি ও তফসিলী উপজাতিদের জন্য সংরক্ষিত নয়।
মুর্শিদাবাদ লোকসভা কেন্দ্র বিজয়ী বর্তমান ও প্রাক্তন এমপিদের তালিকা
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন তৃণমূল কংগ্রেসের আবু তাহের খান।
ক্যারল বার্নেট
ক্যারল ক্রেইটন বার্নেট (ইংরেজি: Carol Creighton Burnett; জন্ম: ২৬ এপ্রিল ১৯৩৩) হলেন একজন মার্কিন অভিনেত্রী, কৌতুকাভিনেত্রী, গায়িকা ও লেখক। টেলিভিশনে সাত দশকের বেশি সময়ের কর্মজীবনে তিনি সিবিএস টেলিভিশনে প্রচারিত দ্য ক্যারল বার্নেট শো অনুষ্ঠানের জন্য সর্বাধিক পরিচিতি লাভ করেন। তিনি টেলিভিশনের পাশাপাশি নাট্যধর্মী ও হাস্যরসাত্মক ধরনসহ বিভিন্ন ধরনের মঞ্চ ও চলচ্চিত্রে অভিনয় করে সফলতা অর্জন করেছেন। এছাড়া তিনি বিভিন্ন টক শোতে ও প্রতিযোগিতামূলক গেম শোর বিচারক হিসেবে আবির্ভূত হয়েছেন।
টেক্সাসের সান আন্তোনিওতে জন্মগ্রহণকারী বার্নেট তার দাদীর সাথে হলিউডে চলে যান। সেখানে তিনি হলিউড হাই স্কুলে পড়াশুনা করেন এবং পরে লস অ্যাঞ্জেলেসের ক্যালিফোর্নিয়া বিশ্ববিদ্যালয়ে মঞ্চনাটক ও সঙ্গীতধর্মী হাস্যরসাত্মক অভিনয় বিষয়ে পাঠ গ্রহণ করেন। পরবর্তীতে তিনি নিউ ইয়র্ক সিটির নাইটক্লাবসমূহে পরিবেশনা করতে থাকেন এবং ১৯৫৯ সালে ওয়ান্স আপন আ ম্যাট্রেস দিয়ে তার ব্রডওয়েতে অভিষেক হয়। তিনি এই মঞ্চনাটক দিয়ে সফল হন এবং টনি পুরস্কারের মনোনয়ন লাভ করেন। দ্য গ্যারি মুর শো দিয়ে তার টেলিভিশন পর্দায় অভিষেক হয় এবং তিনি পরবর্তী তিন বছর নিয়মিত এই অনুষ্ঠানে কাজ করেন। তার এই কাজের জন্য তিনি ১৯৬২ সালে তার প্রথম এমি পুরস্কার জয় করেন। বার্নেট ১৯৬৩ সালে সিবিএস টেলিভিশনের ডালাস স্টেট ফেয়ারের সঙ্গীতধর্মী ক্যালামিটি জেন নাটকে ক্যালামিটি জেন চরিত্রে শ্রেষ্ঠাংশে অভিনয় করেন।
বার্নেট ক্যালিফোর্নিয়ার লস অ্যাঞ্জেলেসে চলে যান এবং সেখানে ১৯৬৭ থেকে ১৯৭৮ সাল পর্যন্ত দীর্ঘ এগারো বছর সিবিএস টেলিভিশনের দ্য ক্যারল বার্নেট শো অনুষ্ঠান উপস্থাপনা করেন। এই অনুষ্ঠানের জন্য তিনি এবং অনুষ্ঠান উভয়ই একাধিক এমি ও গোল্ডেন গ্লোব পুরস্কার লাভ করেন। এই অনুষ্ঠান চলাকালীন ও এর পর তিনি অনেক টেলিভিশন ও চলচ্চিত্রে কাজ করেছেন। তার অভিনীত উল্লেখযোগ্য চলচ্চিত্র হল পিট 'এন' টিলি (১৯৭২), দ্য ফ্রন্ট পেজ (১৯৭৪), দ্য ফোর সিজনস্‌ (১৯৮১), অ্যানি (১৯৮২), নয়েজেস অফ (১৯৯২), এবং হর্টন হিয়ারস আ হু! (২০০৮)। টেলিভিশনে তিনি কয়েকটি স্কেচ শো; নাট্যধর্মী সিক্স আরএমএস রিভ ভু (১৯৭৪) ও ফ্রেন্ডলি ফায়ার (১৯৭৯); ম্যাড অ্যাবাউট ইউ টেলিভিশন নাটকে অতিথি চরিত্রে, এবং কয়েকটি বিশেষ অনুষ্ঠানে জুলি অ্যান্ড্রুজ, ডলি পার্টন, বেভারলি সিলস ও অন্যান্যদের সাথে কাজ করেছেন। ম্যাড অ্যাবাউট ইউ টিভি নাটকে অভিনয়ের জন্য তিনি একটি এমি পুরস্কার লাভ করেন। তিনি ১৯৯৫ সালে মুন অভার বাফ্যালো ব্রডওয়ে মঞ্চে ফিরে আসেন এবং এই কাজের জন্য পুনরায় টনি পুরস্কারের মনোনয়ন লাভ করেন।
মগ্দলীনী মরিয়ম
মগ্দলীনী মরিয়ম (מרים המגדלית, বাইবেলীয় María hē Magdalēnē, مريم المجدلية Maryam al-Majdaliyyah), যিনি মগ্দলের মরিয়ম বা শুধু মগ্দলীনী নামেও পরিচিত, ছিলেন একজন ইহুদি নারী যিনি চারটি বিধিসম্মত সুসমাচারমতে যিশুর একজন অনুসারী হিসেবে ভ্রমণ করেছিলেন এবং যিশুর ক্রুশবিদ্ধকরণ ও পুনরুত্থানের একজন প্রত্যক্ষদর্শী ছিলেন। সুসমাচারসমূহে তাঁর নাম বারোবার উল্লেখ করা হয়েছে যা অধিকাংশ প্রেরিত ও অ-পারিবারিক নারীদের তুলনায় বেশি। মরিয়মের উপাধি মগ্দলীনী দ্বারা বোঝানো হয় যে তিনি সম্ভবত গালীল সাগরের পশ্চিমতীরস্থ মৎস্যজীবী শহর মগ্দল থেকে এসেছিলেন।
সুসমাচারসমূহে তাঁকে যেখানে যেখানে উল্লেখ করা হয়েছে তার সব জায়গাতেই তাঁকে যিশুর গুরুত্বপূর্ণ মুহূর্তের সাক্ষী হিসেবে বর্ণনা করা হয়েছে। এছাড়াও বর্ণনা করা হয়েছে যে, তিনিই প্রথম খালি সমাধি দেখেন এবং যিশুর পুনরুত্থানের বিষয়টি সামনে নিয়ে আসেন। বর্ণনায় তাঁকে একাকী বা কোন বড় দলের সাথে দেখানো হয়েছে। খ্রিষ্টীয় বিভিন্ন বর্ণনায় তাঁকে অনুসারীদের মধ্যে সর্বশ্রেষ্ঠ উল্লেখ করা হয়েছে। যদিও অনেক পণ্ডিত ধর্মীয় বইয়ে উল্লেখ করা এসব বর্ণনাকে ঐতিহাসিকভাবে নির্ভুল মনে করেন না, তবে তাঁরা মনে করেন যে তিনি যিশুর সবচেয়ে কাছের শিষ্য ছিলেন এবং শিষ্যদের মধ্যে তিনিই একমাত্র যিশুর আসল শিক্ষা অনুধাবন করতে পেরেছিলেন। যিশুর সাথে তাঁর সান্নিধ্য অন্য শিষ্যদের মধ্যে মাঝে মাঝে হিংসার কারণ হয়ে দাঁড়ায়। যাঁদের সাথে এমন প্রতিযোগিতা ছিল তার মধ্যে উল্লেখযোগ্য হলেন সন্ত পিতর।
মধ্যযুগের পশ্চিমা বিভিন্ন লেখনিতে মগ্দলীনীমে অন্যভাবে উপস্থাপন করা হয়েছে। তাঁকে অনেক সময় মেরি অব বেথানির সাথে মিলিয়ে ফেলা হয় অথবা তাঁকে গণিকা হিসেবে উপস্থাপন করা হয়। এ সময় এরকম বিশ্বাসও তৈরি হয়। যদিও সেগুলোর কোন ঐতিহাসিক কোন প্রমাণ পাওয়া যায়নি বলে অভিজ্ঞরা মত দেন। মধ্যযুগীয় বিভিন্ন উপন্যাসে মগ্দলীনী মরিয়মকে সম্পদশালী নারী হিসেবে দেখানো হয়েছে এবং তিনি দক্ষিণ ফ্রান্সে ভ্রমণ করেছেন বলে উল্লেখ করা হয়েছে। এ ধরনের সব বিতর্ক খ্রিস্টানদের সকল পক্ষই অস্বীকার করেছেন।
১৯৬৯ সালে মেরি বেথানি, মগ্দলীনী মরিয়ম ও বেনামী বেশ্যার বিতর্কটি রোমান ক্যালেন্ডার থেকে সরিয়ে ফেলা হয় কিন্তু জনপ্রিয় সংস্কৃতিতে সেটি বিদ্যামন থেকে যায়। ক্যাথলিক মণ্ডলী, পূর্ব অর্থডক্স মণ্ডলী, প্রোটেস্ট্যান্টবাদ, অ্যাংলিকান কমিউনিয়ন ও অন্যান্য খ্রিষ্টীয় মণ্ডলী সকলেই মেরিকে একজন সন্ন্যাসিনী হিসেবে মনে করে থাকেন। অন্যান্যরা তাঁকে আদর্শ শিষ্য হিসেবে মনে করেন। মগ্দলীনী মরিয়ম যিশুর স্ত্রী ছিলেন বা তাদের মধ্যে যৌন সম্পর্ক ছিল এমন মতবাদ ইতিহাসবিদরা সন্দেহের চোখে দেখেন ও প্রমাণ নেই বলে মনে করেন।
ডিট্রয়েট ফ্রি প্রেস
ডিট্রয়েট ফ্রি প্রেস (Detroit Free Press) হচ্ছে যুক্তরাষ্ট্রের মিশিগান অঙ্গরাজ্যের ডিট্রয়েট শহরের সবচেয়ে বেশি বিক্রিত পত্রিকা। এটির রবিবারের সংস্করণ সানডে ফ্রি প্রেস নামে পরিচিত। মাঝে মাঝে পত্রিকাটিকে ছোট করে ফ্রিপ (যেহেতু পত্রিকাটির ওয়েবসাইট অ্যাড্রেস ফ্রিপ ডট কম) নামেও ডাকা হয়। প্রাথমিকভাবে যে কাউন্টিগুলোতে এই পত্রিকাটি সরবরাহ করা হয় তা হচ্ছে ওয়েইন, অকল্যান্ড, ম্যাকম্ব, লিভিংস্টোন, ওয়াশটেনো, এবং মনরো কাউন্টি।
সুকুমারী ভট্টাচার্য
জীবনারম্ভ
আদি নিবাস চিত্রা নদীর তীরে শিঙে-শোলপুর গ্রাম হলেও, ১৯২১ সালের ১২ জুলাই মেদিনীপুরের মামাবাড়িতে সুকুমারী দেবীর জন্ম। কথিত আছে তার পিতামহ বিপিনবিহারী দত্ত আচারের অত্যাচারে শিশুবেলার এক খেলার সাথী-র মৃত্যু প্রত্যক্ষ করেন। একাদশী বলে জ্বরাক্রান্ত বালবিধবাকে জল পর্যন্ত দেওয়া হয়নি। হিন্দু সমাজের অযৌক্তিক আচার ব্যবহারে বীতশ্রদ্ধ হয়ে কলকাতায় এসে খৃষ্টধর্মে দীক্ষিত হন তিনি। ছাত্র জীবনের প্রথম কয়েক মাস মেদিনীপুরে কাটিয়েই সুকুমারী কলকাতায় চলে আসেন। সেখানে ক্রাইস্ট চার্চ স্কুলে প্রাথমিক শিক্ষা। পরে সেন্ট মার্গারেট স্কুল থেকে ম্যাট্রিক। এরপর সংস্কৃতে সাম্মানিক নিয়ে প্রেসিডেন্সি কলেজে পড়তে চেয়ে প্রত্যাখ্যাত হন। কারণ সে সময় প্রেসিডেন্সিতে মেয়েদের প্রবেশাধিকার ছিল না। শেষ পর্যন্ত ভিক্টোরিয়া কলেজে ভর্তি হন। স্নাতক পরীক্ষায় সকল বিষয়ে সমস্ত ছাত্রদের মধ্যে কলকাতা বিশ্ববিদ্যালয়ে সর্বোচ্চ নম্বর প্রাপককে ঈশান স্কলারশিপ দেওয়া হত। মেধাবী ছাত্রী সুকুমারী সকল বিষয়ে সর্বোচ্চ নম্বর পেয়েও সেই বৃত্তি পাননি। কারণ তিনি ছিলেন খৃষ্টান। দাতা ঈশান চন্দ্র ঘোষের লিখিত নির্দেশ ছিল বর্ণহিন্দু ছাড়া আর কাউকে এই স্কলারশিপ দেওয়া যাবে না। পরিবর্তে জুবিলি পোস্ট গ্র্যাজুয়েট স্কলারশিপ নিয়ে ১৯৪২ সালে বিএ পাশ। এরপর কলকাতা বিশ্ববিদ্যালয়ে সংস্কৃতে এমএ-তে ভর্তি হয়েও বাঙালী খৃষ্টান হওয়ার কারণে বাধার সম্মুখীন হন। শেষ পর্যন্ত ইংরাজি নিয়ে এমএ পাশ করেন।
কর্মজীবন
১৯৪৫ সালে লেডি ব্র্যাবোর্ন কলেজএ ইংরাজি সাহিত্যে শিক্ষকতার শুরু। এক যুগ তিনি ছিলেন সেখানে। অধ্যাপনার পাশাপাশি তিনি সেই কলকাতা বিশ্ব বিদ্যালয় থেকেই প্রাইভেটে সংস্কৃতে এমএ পাশ করেন ১৯৫৪ সালে। ১৯৫৭ সালে বুদ্ধদেব বসুর আমন্ত্রণে তিনি যাদবপুর বিশ্ববিদ্যালয়ে যোগ দেন তুলনামূলক সাহিত্য বিভাগে। পরের বছর সুশীল কুমার দে সুকুমারীকে সংস্কৃত বিভাগে নিয়ে যান। ১৯৮৬ সালে অবসরের সময় পর্যন্ত তিনি যাদবপুর বিশ্ববিদ্যালয়ের এই বিভাগেই ছিলেন।
সুকুমারী দেবীর তত্ত্বাবধানে যাদবপুর বিশ্ববিদ্যালয়ের সংস্কৃত বিভাগে একটি ছাত্র কল্যাণ তহবিল গড়ে ওঠে। দুস্থ ছাত্রদের কল্যাণে এই তহবিল আজও বর্তমান। এই তহবিলের সুবিধা নেবার পর কেউ কেউ পরবর্তী পর্যায়ে অর্থ ফেরত দিতে পেরেছে কেউ পারেনি। তার ছাত্রছাত্রীদের মধ্যে প্রাচীন মহাকাব্য গবেষক নৃসিংহপ্রসাদ ভাদুড়ি, লেখক নবনীতা দেবসেন,অভিজিৎ ঘোষ উল্লেখযোগ্য। কর্মসূত্রে সান্নিধ্য পেয়েছেন সুনীতিকুমার চট্টোপাধ্যায়, সুশীল কুমার দে, নীরদ চন্দ্র চৌধুরী,ভি ভি কোশাম্বী, আর এস শর্মা, হীরেন মুখোপাধ্যায়, চিন্মোহন সেহানবিশের মত দিকপালেদের।
ব্যক্তিজীবন
স্বামী হিসাবে পেয়েছিলেন প্রেসিডেন্সি কলেজের অধ্যাপক অমল ভট্টাচার্যকে। আজীবন বামপন্থী মতধারায় বিশ্বাসী ছিলেন। কন্যা তনিকাও মায়ের মত ইতিহাসে কৃতবিদ্য। জামাতা সুমিত সরকারও শিক্ষাক্ষেত্রে স্বনামধন্য। কন্যা ও জামাতা দিল্লী প্রবাসী বলে একাই থাকতেন কলকাতায়। নাতি সুইৎজারল্যান্ডে অধ্যাপনা করেন।
শেষ ইচ্ছানুসারে আর জি কর মেডিক্যাল কলেজে শনিবারই তার মরোনোত্তর দেহ দান করা হয়।
পুস্তক পরিচিতি
ইতিহাসবিদ রোমিলা থাপারের মতে, “ওঁর কাজ প্রাচীন ভারতীয় ইতিহাসচর্চার ক্ষেত্রে মাইলফলক হয়ে আছে।” সুকুমারী দেবী ছিলেন প্রাচীন ভারতীয় সমাজ, পুরাণ, ইতিহাস, বেদ ইত্যাদির বিশেষজ্ঞ। পুরনো ভারতের নামে হিন্দু জাতীয়তাবাদীরা যে গৌরবময় একমাত্রিক ছবিটি তুলে ধরতেন, সুকুমারী তার লেখায় যতটা পারতেন স-তথ্য পুরো ছবিটি দেওয়ার চেষ্টা করতেন। শূদ্রকের মৃচ্ছকটিক নাটকের অনুবাদ করেছিলেন সুকুমারী।
সারা জীবনে বাংলা ও ইংরাজি ভাষায় তিরিশটিরও বেশি অসামান্য গ্রন্থের রচনা করেন তিনি। তবে তার নিজের লেখা সবচেয়ে প্রিয় গ্রন্থ ছিল ফেটালিজম ইন এনশিয়েন্ট ইন্ডিয়া।
মেন্ডে কিকাকুই লিপি
মেন্ডে কিকাকুই একটি ধ্বনিদলভিত্তিক লিপি যেটি সিয়েরা লিওনের মেন্ডে ভাষা লেখার জন্য ব্যবহৃত হতো।
মানচিত্রাঙ্কনবিদ্যা
thumb|300px|[[Ecumene|ইকুমেনে (১৪৮২, জোহানেস শ্নিটজার, খোদকার) এর একটি মধ্যযুগীয় প্রতিকৃতি, যা টলেমীর ভূগোলের স্থানাঙ্ক অনুসারে এবং তার দ্বিতীয় মানচিত্র অভিক্ষেপ ব্যবহার করে অঙ্কিত। ১৫শ শতকের শুরুতে ল্যাটিনে অনুবাদ এবং ইউরোপে জিওগ্রাফী (Geography) এর প্রচার, এক সহস্রাব্দের বেশি সময়ের স্থবিরতার পর বৈজ্ঞানিক মানচিত্রাঙ্কনবিদ্যার পুনরাবির্ভাবকে সূচিত করে।]]
মেন্ডে কিকাকুই লিপি
ইতিহাস
কিকাকুই লিপিটি দক্ষিণ সিয়েরা লিওনের মাকা শহরের মোহাম্মদ তুরাই (জন্ম ১৮৫০ খ্রী) তৈরি করেছিলেন। তুরাই মেন্ডে আবাজাদা (মেন্ডে বর্ণমালা) নামে একটি লিখন পদ্ধতির উদ্ভাবন করেন, যেটি অংশত আরবি আবজাদ এবং অংশত ভাই ধ্বনিদল লিপির দ্বারা অনুপ্রাণিত ছিল। কিছু বর্ণ আদিবাসী মেন্ডে মানুষদের বিভিন্ন প্রতীকচিহ্ন এবং সংকেতচিহ্ন দ্বারা অনুপ্রাণিত বলে মনে করা হয়।
মানচিত্রাঙ্কনবিদ্যা
মানচিত্রাঙ্কনবিদ্যা বা মানচিত্রনির্মানবিদ্যা (cartography মূল: Greek Χάρτης, বা, khartes = papyrus - paper/কাগজ এবং graphein = to write/আঁকা) হচ্ছে মানচিত্র তৈরী সংক্রান্ত শিক্ষণ-গবেষণা এবং তার অনুশীলন পদ্ধতি। বিজ্ঞান, নন্দনতত্ব এবং কৌশলের মিশ্রনে মানচিত্রাঙ্কনবিদ্যায় বাস্তব স্থানিক তথ্য কার্যকরভাবে ফুঁটিয়ে তোলা হয়।
মেন্ডে কিকাকুই লিপি
ইতিহাস
তুরাইয়ের তৈরি এই লিপিটি কিছুটা পরিবর্তন করেন তাঁর ছাত্র এবং জামাই কিসিমি কামারা। কামারা এই লিপিতে আরও ১৫০টি ধ্বনিদলভিত্তিক চিহ্ন যোগ করেন। বর্তমানে কিকাকুই লিপিটি খুব কম ক্ষেত্রেই ব্যবহৃত হয়। ১৯৪০-এর দশকে কিছু কিছু গোষ্ঠীর মধ্যে দাপ্তরিক নথিভুক্তি এবং পত্রবিনিময়ের জন্য ব্যবহার হলেও বর্তমানে মেন্ডে ভাষা লেখার জন্য লাতিন লিপি ব্যবহার হয়।
বর্ণ
শুরুতে এই লিপিতে ৪২টি ধ্বনিদলভিত্তিক চিহ্ন ছিল যেগুলির বর্ণক্রম ছিল তাদের উচ্চারণ এবং রূপ অনুসারে। পরবর্তীকালে যে ১৫০টি চিহ্ন যোগ করা হয়েছিল সেগুলির বর্ণক্রমে এই সংগতি দেখা যায় নি। প্রারম্ভিক ৪২টি বর্ণগুলি শব্দীয় বর্ণের সদৃশ। এই চিহ্নগুলির মধ্যেকার বিভিন্ন স্থানে বিন্দু এবং রেখা দেখে একজন পাঠক মোটামুটিভাবে সেই চিহ্নের স্বরধ্বনিটির ধারণা করতে পারেন। তবে এই সংগতি পরের ১৫০টি চিহ্নে পাওয়া যায় নি। কিছু কিছু বর্ণের ক্ষেত্রে বৈকল্পিক রূপ দেখা যায়।
ইউনিকোড
মেন্ডে কিকাকুই ইউনিকোডে জুন ২০১৪-তে ৭.০ সংস্করণে যোগ করা হয়। এর ইউনিকোড ব্লক U+1E800–U+1E8DF:
সুভাষচন্দ্র বসুর মৃত্যু
ডান|থাম্ব|307x307পিক্সেল|[[টোকিও|টোকিওস্থিত রেনকোজি মন্দির চত্বরে সুভাষ চন্দ্র বসুর একটা স্মারক। সুভাষ চন্দ্রের চিতাভষ্ম মন্দিরের একটা প্যাগোডায় রক্ষিত আছে। তাঁর মৃত্যু হয়েছিল ১৯৪৫ খ্রিস্টাব্দের ১৮ আগস্ট। তাঁর চিতাভস্ম ১৯৪৫, সেপ্টেম্বরের গোড়ায় জাপানে আসে; কিছু স্মরণীয় ক্রিয়াকর্মের পর, ওগুলো ১৮ সেপ্টেম্বর, ১৯৪৫ খ্রিস্টাব্দে মন্দির কর্তৃপক্ষ গ্রহণ করে।]] ভারতীয় জাতীয়তাবাদী নেতা সুভাষচন্দ্র বসুর ১৯৪৫ খ্রিস্টাব্দের ১৮ অগস্ট জাপানি-অধিকৃত ফরমোজা দ্বীপে (বর্তমান তাইওয়ান) তাঁর অধিক যাত্রীবাহিত বিমান দুর্ঘটনায় মারাত্মকভাবে পুড়ে গিয়ে দেহাবসান হয়। সে যা-ই হোক, তাঁর অনেক অনুগামীই, বিশেষত বাংলায়, সেই সময় ঘটনাটা অস্বীকার করে, এবং এমনকি এখনো তাঁর মৃত্যু সম্পর্কিত পরিস্থিতি এবং তথ্য বিশ্বাস করতে অস্বীকার করে। তাঁর মৃত্যুর কয়েক ঘণ্টার মধ্যেই ষড়যন্ত্রের তত্ত্ব উদ্ভূত হয় এবং তারপর একটা দীর্ঘ ব্যক্তিগত জীবন থাকবার ছিল, সুভাষচন্দ্র সম্পর্কে বিভিন্ন সামরিক কাহিনি জিইয়ে রাখা হয়েছে।
আজাদ হিন্দ বাহিনীর সঙ্গে শেষ মাসগুলো
বাম|থাম্ব|180x180পিক্সেল|মানচিত্রে দেখা যাচ্ছে [[রেঙ্গুন থেকে মৌলমেইন যাত্রাপথ যে পথে সুভাষচন্দ্র বসু এবং তাঁর আজাদ হিন্দ ফৌজ-এর (আইএনএ) ৫০০ জনের দল গিয়েছিল। এই দলটা সিতাং নদী পর্যন্ত একটা জাপানি সেনাবাহিনীর কনভয়ে ছিল। নদী পার হওয়ার পর তারা বাদবাকি ৮০ মাইল হেঁটে গিয়েছিল। মৌলমেইনে সুভাষ, তার দলবল, এবং অন্য একটা ৫০০ জনের আইএনএ গোষ্ঠী ডেথ রেলপথে জাপানি ট্রেন ধরেছিলেন (যে রেলপথ আগেই ব্রিটিশ, অস্ট্রেলীয় এবং দিনেমার যুদ্ধবন্দিদের দ্বারা গড়া হয়েছে), যেখান থেকে তারা ১৯৪৫ খ্রিস্টাব্দের মে মাসের প্রথম সপ্তাহে ব্যাংকক পৌঁছেছিল।]] ১৯৪৫ খ্রিস্টাব্দের এপ্রিলের শেষ সপ্তাহ নাগাদ সুভাষচন্দ্র বসুর সঙ্গে তাঁর আজাদ হিন্দ ফৌজ-এর (আইএনএ) প্রবীণ অফিসার, কয়েকশো তালিকাভুক্ত আইএনএ সিপাহি, এবং প্রায় একশো আইএনএ-র ঝাঁসির রানি রেজিমেন্টের মহিলা সদস্য ব্রহ্মদেশের মৌলমেইন যাওয়ার জন্যে রেঙ্গুন ছাড়ে। সঙ্গে ছিলেন জাপানি-আইএনএ মৈত্রী সংস্থা হিকরি কিকন-এর প্রধান, লেফটেন্যান্ট জেনারেল সাবুরো ইসোদা, তাদের জাপানি সেনাবাহিনীর কনভয় সিতাং নদীর ডানদিকের তীরে তাহলেও ধীরে পৌঁছাতে সক্ষম হয়। (১ নম্বর মানচিত্র দেখুন) যা-ই হোক, খুব অল্প পরিবহনই নদী পার হতে সক্ষম হয়েছিল, কারণ তখন মার্কিন গোলা ছুটছিল। সুভাষচন্দ্র এবং তাঁর দলবল মৌলমেইন পৌঁছাবার জন্যে বাদবাকি ৮০ মাইল (১৩০ কিমি) পথ পরের সপ্তাহ জুড়ে হাঁটা দিয়েছিল।মৌলমেইন তখন ডেথ রেলপথ টার্মিনাস হয়ে গিয়েছে, যেটা আগেই ব্রিটিশ, অস্ট্রেলীয় এবং দিনেমার যুদ্ধবন্দিদের দ্বারা গড়া হয়েছে, যা বার্মাকে শ্যামদেশ (বর্তমানে থাইল্যান্ড) পর্যন্ত যোগ করেছে। মৌলমেইনে সুভাষের বাহিনীতে আরো ৫০০ মানুষ আইএনএ-র প্রথম গেরিলা রেজিমেন্ট এক্স-রেজিমেন্ট থেকে যোগ দিয়েছে, নিম্ন বার্মার বিভিন্ন অঞ্চল থেকে যারা হাজির হয়েছিল।